Индекс на документирана информация

РИ-ИСУ-07.01.01.00.00/3-4

**„АСАРЕЛ – МЕДЕТ“ АД – ГР. ПАНАГЮРИЩЕ**

**Рег. №93-00-7407/28.06.2024г.**

**УТВЪРДИЛ:**

**ИЗП.ДИРЕКТОР:**

 **/инж.Н.Пелтеков/**

 **Дата:…………………..**

Техническо задание

**ОТНОСНО:** **Офертно проучване за избор изпълнител на СРР за**:

**Обект:** **„Рехабилитация на съществуващата система за електроснабдяване чрез въздушни линии в „Асарел Медет“АД, пл.Медет“.**

**Подобект: „Етап I-** **Реконструкция на ЗРУ 6kVв подстанция „ЦРП“.**

***ЧАСТ І. ОБЩИ УСЛОВИЯ.***

**1. Общи положения.**

1.1. Всички правоотношения, свързани с организирането и провеждането на офертното проучване се регламентират от настоящата документация.

1.2. Проучването се осъществява и ръководи от комисия, която се назначава от **ВЪЗЛОЖИТЕЛЯ** след изтичане на срока за приемане на предложенията и се обявява в деня, определен за разглеждане на предложенията.

1.3. По смисъла на тази документация, **ВЪЗЛОЖИТЕЛ** и **ИНВЕСТИТОР** на тази поръчка е „Асарел-Медет” АД, гр. Панагюрище.

1.4. Седалището на **ВЪЗЛОЖИТЕЛЯ** е площадка „Асарел”, гр. Панагюрище.

1.5. Предмет на поръчката е да се определи надежден **ГЛАВЕН ИЗПЪЛНИТЕЛ**, който при условията на настоящата документация да извърши всички строително ремонтни работи от изпълнението на:

**ОБЕКТ:** **„Рехабилитация на съществуващата система за електроснабдяване чрез въздушни линии в „Асарел Медет“АД, пл.Медет“.**

**ПОДОБЕКТ: „Етап I- Реконструкция на ЗРУ 6kVв подстанция „ЦРП“.**

1.6. Изборът се провежда между определен кръг предварително поканени потенциални изпълнители и всяка фирма проявила интерес към поканата отправена по Интернет, публикувана на <http://www.asarel.com>.

**2. Съществуващо положение.**

Подстанция ЦРП “Медет” 110/6kV захранва консуматорите на площадка „Медет“. ЗРУ 6kV се състои от килии, като на използваните е направен ретрофит. Старите маслени прекъсвачи са заменени с нови вакуумни 3AH5 на SIEMENS и електромеханичните защити са заменени с нови цифрови тип SIPROTEC 7SJ62 на SIEMENS.

Електропроводите „Липа“ и „Бор“ са на обща стълбова линия и се захранват от Килия №5 с алуминиев кабел 3x185mm2, с дължина 200m от ЗРУ 6kV до желязо-решетъчен стълб 1 (ЖРС-1).

Въздушен електропровод (ЕП) „Бор“ е изграден с проводник АС70 с дължина 4000m и захранва помпена станция „Кулата-1“.

Въздушен електропровод „Липа“ е изграден с проводник АС70 с дължина 4000m и захранва помпена станция „Кулата-2“.

От ЕП „Липа“ чрез разединител в близост до помпена станция „Кулата-2“ (1.87km, ЖРС17, РОС-1) е направено отклонение на въздушна линия АС35 с дължина около 3.85km към помпена станция и трафопост (ТП) „Златьовица“. От ЖРС64 в близост до помпена станция „Златьовица“ през разединители тръгват две мрежови разклонения - въздушни линии АС35 към ТП „Поделение“ (около 600m) и хижа „Аркьовица“ (около 2850m). От ТП „Поделение“ с кабел НН на напрежение 0.4kV се захранва ТП „Манзул“ на разстояние 1250m. Предвижда се връзката да се замени с такава на средно напрежение 6kV, след обновяване на ТП „Манзул“.

Електропроводите „Калина“ и „Явор“ са на обща стълбова линия и се захранват от Килия №6 с алуминиев кабел 3x185mm2, с дължина 250m от ЗРУ 6kV до желязо-решетъчен стълб 1 (ЖРС-1).

Въздушен електропровод (ЕП) „Калина“ е изграден с проводник АС70 с дължина 4000m и захранва помпена станция „Кулата-2“.

Въздушен електропровод „Явор“ е изграден с проводник АС70 с дължина 4000m и захранва помпена станция „Кулата-1“.

Електропроводите „Липа“ и „Бор“ и „Калина“ и „Явор“ са в добро техническо състояние. Основният проблем при захранване по дадената схема е, че при повреда на един от двойката захранени електропроводи, отпадат и двата, тъй като са захранени от един прекъсвач и защитавани с едно устройство за РЗ. Това води до отпадане на резервното захранване на помпени станции „Кулата-1“ и „Кулата-2“. Електропровод „Липа“, захранващ с отклонение през разединител помпена станция „Златьовица“, хижа „Аркьовица“ и ТП „Поделение“ изключва най-често, тъй като захранващите линии към тези обекти минават през пресечен, планински терен и в района се наблюдават чести повреди особено през зимата. Отстраняването на повредите отнема също дълго време, поради недостъпността на терена. Трудно се открива и мястото на повредата. Допълнителни трудности за релейната защита, създава и това, че мрежа 6kV е с изолиран звезден център и практически при земно съединение (ЗС) протича само капацитивния земен ток на линията, който възлиза на няколко ампера и то при близки ЗС. В този смисъл регистрацията на земни съединения по цялата дължина на линията е по напрежението с нулева последователност, но в този случай защитата не може да локализира по кой извод е повредата. Селективно изключване на даден извод може да се получи при близко до подстанцията ЗС, двуфазно КС, при двуфазно КС към земя и при трифазно КС на захранваната линия.

Уредба 6kV е изградена от 24бр. килии в две секции. Уредбата е изпълнена с единична шинна система.

Параметрите на закритата уредба 6kV са следните:

* Максимално работно напрежение – 7,2kV
* Номинално напрежение - 6kV

По Договор с **“ПСС БЪЛГАРИЯ”ООД** е изработен работен проект за

**Обект: „Рехабилитация на съществуващата система за електроснабдяване чрез въздушни линии в „Асарел Медет“АД, пл.Медет“,**

**Подобект:** **„Етап I - Реконструкция на ЗРУ 6kVв подстанция „ЦРП“,** който се състои от следните части:

* Част: „Електрическа – Първична комутация“ - № 14081
* Част: „Електрическа – Вторична комутация“ - № 14082
* Част: „Настройки на РЗ“ - № 14088
* Част „Строителна – демонтажни работи, изкопи и обратен насип, СРР вътрешни помещения“ - № 14085
* Част „Пожарна безопасност“ (ПБ );
* Част „План за безопасност и здраве“ (ПБЗ);
* Част „ПОИС“;
* Част „План за управление на отпадъците“ (ПУСО);

**3. Изисквания за същността /цел/, съдържанието /предмет/ и особеностите на услугата. Технически спесификации.**

**3.1. Същност /цел/ на услугата:**

Целта след реализацията на проекта е да се извърши рехабилитация на съществуващата система за електроснабдяване чрез въздушни линии в „Асарел-Медет“ АД, площадка „Медет“ и по-точно свързване на четири електропроводни линии 6kV към четири отделни килии в ЗРУ 6kV на п/ст, „Медет“. По настоящем четирите линии са свързани към общо две килии 6kV. С реализиране на проекта се повишава надеждността на ел. захранването и намалява времето за диагностика и отстраняване на аварии по въздушни линии захранващи помпени станции „Кулата-1“ и „Кулата-2“ на площадка „Медет“.

**3.2. Съдържание /предмет/ на услугата:**

Предмет на настоящето Техническо задание представлява изпълнението на **Етап – I** от работния проект за

**Обект:** **„Рехабилитация на съществуващата система за електроснабдяване чрез въздушни линии в „Асарел Медет“АД, пл.Медет“** и включва

**Подобект: „Реконструкция на ЗРУ 6kVв подстанция „ЦРП“.**

**3.3. Обхват, обем и особености на услугата.**

 Съгласно **Работния проект** и **„Техническа спецификация - Количествена сметка“** за обекта, която се прилага към настоящата документация – **/Приложение №1/,** обхватът на услугата включва свързване на четири електропроводни линии 6kV към четири отделни килии в ЗРУ 6kV на п/ст, „Медет“ (По настоящем четирите линии са свързани към общо две килии 6kV) и промяна в схемата на работа, която ще се осъществи като бъде направен ретрофит на две изводни килии №17 и №20 в ЗРУ на п/ст „Медет“. Не се предвижда реконструкция в килии №5 и №6, захранващи ЕП „Липа“, „Калина“, „Бор“ и „Явор“. След завършване на работата по килии№17 и №20 и въвеждането им в експлоатация, ще бъдат променени диспечерските им наименования. ЕП „Бор“ и „Явор“ ще бъдат захранени от реконструирани килии №17( Бор ) и №20 ( Явор ). ЕП „Липа“ и „Калина“ ще бъдат захранени от килиис номера №5 ( Липа ) и №6 ( Калина ). Тази промяна ще осигури надеждност на електрическото захранване на помпани станции „Кулата 1“ и „Кулата 2“.

 За целта в двете съществуващи килии №17 и №20 се предвижда подмяната и монтажа на следните първични съоръжения:

* Трифазен вакумен прекъсвач – 2бр.;
* Шинен ножов разединител – 2бр.;
* Линеен ножов разединител в комплект със земен нож – 2бр.;
* Токов измервателен трансформатор – 6бр.;
* Вентилен отвод – 6бр.;
* Шинна система;
* Проходни изолатори – 6бр.;

При изпълнение на реконструкцията не се променя конструкцията на съществуващите килии.

**3.3.1. Категория на обекта.**

 Обекта е ІІ-ра категория, съгласно Наредба №1/30.07.2003г., буква „б“(чл.4, ал.2,т.1, касаещ електрически подстанции ) за номенклатурата на видовете строежи. Това налага изискването на **ВЪЗЛОЖИТЕЛЯ** за прецизно изпълнение на проекта, т.е. отклоненията спрямо проекта трябва да бъдат сведени до минимум.

**3.3.2. Обхват на строително-монтажните работи за обекта.**

***Задачата по Етап – I включва следните ремонтни дейности:***

**3.3.2.1. Подмяна на изходящи от ЗРУ 6kV силови кабели.**

За връзка с всяка от четирите килии на ЗРУ 6kV до първи стълб , съответно на ЕП „Липа“, „Бор“, „Калина и „Явор“ е използван кабел САХЕк(вн)П 3х1х185мм2, 6/10 (12kV). Разстоянията са съответно 200м.л. и 250м.л. Същите се подменят с нови кабели, а старите остават като резерв.

**3.3.2.2. Реконструкция на изводна килия №17 – „Бор“ в ЗРУ 6kV на ЦРП „Медет“.**

Предвижда се подмяна съществуващият трифазен, маломаслен прекъсвач тип ВМГ 10, производство на фирма Епромстрой – Русия. Същият е за номинално напрежение 10kV и номинален ток 1000A.

Новият прекъсвач, който ще бъде монтиран при реконструкцията, е тип 3АЕ5 на Siemens. Той е трифазен, вакуумен и има следните основни характеристики – номинално напрежение 7,2kV, номинален ток 800A, максимален изключвателен ток 20kA, ток на термична устойчивост 25kA за 3 секунди.

Съществуващият трифазен шинен ножов разединител се подменя с нов трифазен ножов разединител, тип РМ, за номинално напрежение 12kV, номинален ток 630А, ток на динамична устойчивост 63kA, производство на фирма НИКДИМ. Новият разединител отговарят на стандарт IEC 62271-102. Конструкцията на шинния ножов разединител се монтира към П-профили, които са заварени към конструкцията на килията, както е показано на чертеж „D250-01A2-02-1А“**.** За ошиноване на разединителя ще бъде използвана нова алуминиева шина с размери 50/5mm. Заедно с разединителя се монтират ново ръчно лостово задвижване (РЛЗ), за превключване на работния нож на разединителя. РЛЗ разполага с 12 бр. превключваеми контакти (6 НО и 6НЗ) за сигнализация на позицията на работните контакти. Новото РЛЗ е тип РЛЗ-15, монтира се върху щита на килията в съответствие с съществуващите лостови задвижвания на останалите килии.

Съществуващият линеен ножов разединител се подменя с нов, трифазен тип РМзК, комплект със земен нож от страната на кабела, за номинално напрежение 12kV, с номинален ток 630А, ток на термична устойчивост 25kA / 3s, ток на динамична устойчивост 63kA, производство на фирма НИКДИМ. Конструкцията на новия линеен разединител ще бъде монтирана към съществуващата конструкция на килията, както е показано на чертеж „D250-01A2-02-1А“**.** Заедно с разединителите се монтират нови ръчни лостови задвижвания (РЛЗ), за работния и за земния нож в комплект с 12 бр. превключваеми контакти (6 НО и 6НЗ) за сигнализация на позицията на работните ножове. Задвижванията се монтират на съществуващи L – профили, които са заварени към рамката на предпазната врата на килията. Към съществуващия метален L-профил, служещ за закрепване на РМзК, ще бъде монтирана допълнителна опорна конструкция служеща за монтаж на вентилните отводи.

Съществуващите токови измервателни трансформатори се подменят с нови, тип ТКС 12, за стоящ монтаж. Трансформаторите са производство на фирма ЗАВН – Добрич и са за номинално напрежение 10kV. Преводно им отношение е 300/5/5A, а класа на точност и мощността на ядрата са както следва:

* Първо ядро – cl. 0.5s FS5; 15VA
* Второ ядро - cl. 5P20; 15VA

Новите токови трансформатори ще бъдат монтирани върху нова масичка изработена от метални профили. Разположението на новите трансформатори е показано на чертеж „D250-01A2-02-1А“. За ошиноване на новите токови трансформатори ще бъде използвана нова алуминиева шина с размери 50/5mm

Поради възникващите комутационни пренапрежения, породени от естеството на работа на вакуумните прекъсвачи, се предвижда монтаж на вентилни отводи за всяка от трите фази. Вентилните отводи са тип MWD, производство на фирма АББ, клас DH съгласно ЕN 60044-4, който е със следните технически параметри: оразмерително напрежение (Ur) - 8.8kV трайно работно напрежение (UC) - 8kV и разряден ток 8/20µs (In) - 10kA. Новите вентилни отводи ще бъдат монтирани към нова метална конструкция.

Съществуващите проходни изолатори за връзка със сборните шини се подменят с нови, тип ПРБ 10/630, производство на фирма НИКДИМ, за номинално напрежение 10kV и номинален ток 630А.

**3.3.2.3. Реконструкция на изводна килия №20 – “Явор“ в ЗРУ 6kV на ЦРП „Медет“.**

 Килия № 20 е двуетажна килия, в която понастоящем няма инсталирано оборудване на втория етаж. При предишна реконструкция на ЗРУ 6kV e инсталирана комплектна кондензаторна уредба (ККУ). Уредбата заема първият етаж на килии № 18, №20 и №22, което налага използването на етаж 1 на срещуположната на килия №20 - килия № 19, за да се изведе КЛ 6kV до ЖР 1 на ВЕЛ „Явор“.

Новият прекъсвач, който ще бъде монтиран в килия №20, е тип 3АЕ5 на Siemens. Той е трифазен, вакуумен и има следните основни характеристики – номинално напрежение 7,2kV, номинален ток 800A, максимален изключвателен ток 20kA, ток на термична устойчивост 25kA за 3 секунди.

Монтира се нов трифазен, шинен ножов разединител тип РМ, за номинално напрежение 10kV, номинален ток 630А с ток на динамична устойчивост 63kA, производство на фирма НИКДИМ. Новият шинен разединител отговарят на стандарт IEC 62271-102. Конструкцията на шинния ножов разединител се монтира към П-профили, които са заварени към конструкцията на килията, както е показано на чертеж „D250-01A2-02-1А“. За ошиноване на разединителя ще бъде използвана нова алуминиева шина с размери 50/5mm. Заедно с разединителя се монтира ново ръчно-лостово задвижване (РЛЗ), за превключване на работният нож на разединителя. РЛЗ разполага с 12 бр. превключваеми контакти (6 НО и 6НЗ) за сигнализация на положението на работните контакти на РМ. Новото РЛЗ е тип РЛЗ-15, монтиран върху предпазния щит на килията в съответствие с останалите килии в ЗРУ 6kV лостови задвижвания.

Монтира се нов трифазен линеен ножов разединители, тип РМзК, комплект със земен нож от страната на кабела, за номинално напрежение 12kV, с номинален ток 630А, ток на термична устойчивост 25kA / 3s, ток на динамична устойчивост 63kA, производство на фирма НИКДИМ. Конструкцията на новия линеен разединител ще бъде монтирана към съществуващи профили в килията, както е показано на чертеж „D250-01A2-02-1А“. Новите ръчно-лостови задвижвания (РЛЗ), които са за работния и земния нож и в комплект с 12 бр. превключваеми контакти (6 НО и 6НЗ) за сигнализиране на позицията на работните ножове, се монтират на съществуващите L – профили, заварени към рамката на вратата на килията. Към съществуващия метален L-профил ще бъде монтирана допълнителна опорна конструкция, служеща за монтаж на вентилните отводи.

Съществуващите токови измервателни трансформатори се подменят с нови, тип ТКС 12, за стоящ монтаж. Трансформаторите са производство на фирма ЗАВН – Добрич и са за номинално напрежение 10kV. Преводно им отношение е 300/5/5A, а класа на точност и мощността на ядрата са както следва:

* Първо ядро – cl. 0.5s FS5; 15VA
* Второ ядро - cl. 5P20; 15VA

Новите токови трансформатори ще бъдат монтирани върху нова масичка изработена от метални профили. Разположението на новите трансформатори е показано на чертеж „D250-01A2-03-1А“. За ошиноване на новите токови трансформатори ще бъде използвана нова алуминиева шина с размери 50/5mm

Поради възникващите комутационни пренапрежения, породени от естеството на работа на вакуумните прекъсвачи, се предвижда монтаж на вентилни отводи за всяка от трите фази. Вентилните отводи са тип MWD, производство на фирма АББ, клас DH съгласно ЕN 60044-4, който е със следните технически параметри: оразмерително напрежение (Ur) - 8.8kV трайно работно напрежение (UC) - 8kV и разряден ток 8/20µs (In) - 10kA. Новите вентилни отводи ще бъдат монтирани към нова метална конструкция.

Съществуващите проходни изолатори за връзка със сборните шини се подменят с нови, тип ПРБ 10/630, производство на фирма НИКДИМ, за номинално напрежение 10kV и номинален ток 630А.

**3.3.2.4. Заземителна инсталация.**

С проектната разработка се предвижда изработване на нов заземителен контур в реконструираните килии. За защита от индиректен допир всички метални конструкции на новите съоръженията и стоманени конструкции ще бъдат присъединени към новоизградената заземителна инсталация. Заземителният проводник ще бъде изпълнен посредством стоманена шина с размери 30/3mm. Заземителните контури да се изпълнят съгласно чертежи „D250-01A3-01-1А“и **„**D250-01A3-02-1A“ като заземителната шина се отделя от пода и стените на килията чрез дистанционери. Отклоненията на заземителната шина се осъществяват посредством заварки. Връзката на съоръженията и конструкциите към новия заземителен контур се осъществява с гъвкав многожичен проводник, тип H07V-K със сечение 35mm2. След изграждане на заземителните контури, същите ще бъдат присъединени към главната заземителна инсталация на разпределителната уредба.

**3.3.2.5. Общи изисквания.**

Всички съоръжения и твърди шини са проектирани при спазване на минималните светли разстояния между тоководещи части съгласно Наредба №3 за УЕУЕЛ. Шинните системи да се боядисат с боя, съгласно изискванията на чл. 15 на Наредба №3 за УЕУЕЛ. Новата заземителна шина, изградена в килиите да бъде боядисана в черен цвят чл. 14 от Наредба №3 за УЕУЕЛ.

Всички нови стоманени конструкции да бъдат обработени антикорозионно.

Ръчното лостово задвижване на земният нож и задвижващата щанга да се боядиса в червен цвят, останалите ръчни лостови задвижвания да се боядисат в съответствие със съществуващите килии в ЦРП „Медет“ 110/6kV.

**3.3.2.6. Проектни решения за вторична комутация.**

Устройствата за РЗ осигуряват релейна защита при аварийни режими като: късо съединение, земно съединение както и топлинно токово претоварване на линейните захранвани изводи 6kV. Релейните защити, които ще се използват са тип SIPROTEC 7SJ62 на SIEMENS. Настройките на РЗ при аварийни режими трябва да са с възможни най-кратки времена на изключване и също да не сработват в нормален режим на работа, както и при пускане насъоръженията. Устройстватана РЗ се настройват така, че да сработват сигурно при минималните токове на късо съединение и земно съединение. Реализират се защитни функции на максимално токова защита МТЗ (51) – действаща при претоварване и късо съединение по електропровода, защита от токове с обратна последователност (46) – чувствителна и за ускорение на изключването при двуфазни къси съединения, земна защита (67N) – чувствителна посочна земна защита, действаща при късо съединение по електропровода на извода.

**3.3.2.7. Нормативни документи.**

При изготвянето на част „Електрическа“ са спазени изискванията на действащи нормативни документи, основните от които са:

* НАРЕДБА №3 от 9.06.2004г. за устройството на електрическите уредби и електропроводните линии (НУЕУЕЛ);
* НАРЕДБА №4 от 21.05.2001г. за обхвата и съдържанието на инвестиционните проекти;
* НАРЕДБА №9 от 9.06.2004г. за техническа експлоатация на електрически централи и мрежи (НТЕЕЦМ);
* НАРЕДБА №Iз-1971 за строително-технически правила и норми за осигуряване на безопасност при пожар – изм. ДВ. бр.1 от 03.01.2017г.;
* НАРЕДБА №2 за минималните изисквания за здравословни и безопасни условия на труд при извършване на строителни и монтажни работи - изм. ДВ. бр.102 от 19 Декември 2004г.;
* НАРЕДБА № 12 от 30.12.2005 г. за осигуряване на здравословни и безопасни условия на труд при извършване на товарно-разтоварни работи, в сила от 4.08.2006 г.;
* НАРЕДБА №2 за проектантската правоспособност на инженерите, регистрирани в КИИП;
* НАРЕДБА №4 от 22.12.2010г. за мълниезащитата на сгради, външни съоръжения и открити пространства;
* НАРЕДБА № 3 за минималните изисквания за безопасност и опазване на здравето на работещите при използване на лични предпазни средства на работното място;
* НАРЕДБА №7/2008 на МТСП и МЗ за минималните изисквания за здравословни и безопасни условия на труд на работните места и при използване на работното оборудване;
* НАРЕДБА №16-116 за техническа експлоатация на енергообзавеждането – обн., ДВ, бр. 26/07.03.2008г, изм., ДВ, бр. 42/09.06.2015г.;
* НАРЕДБА №1 от 30.07.2003г. за номенклатурата на видовете строежи;
* ПРАВИЛА ЗА УПРАВЛЕНИЕ НА ЕЛЕКТРОЕНЕРГИЙНАТА СИСТЕМА приети с Решение по Протокол №162 от 06.11.2013г.;
* ПРАВИЛНИК за безопасност и здраве при работа в електрически уредби на електрически и топлофикационни централи и по електрически мрежи – 2005г.;
* ПРАВИЛНИК за безопасност и здраве при работа по електрообзавеждането с напрежение до 1000V;
* БДС ЕN ISO 9001:2015 – Изисквания към системата за управление на качеството;
* БДС EN 60204-1:2006 – Безопасност на машини. Електрообзавеждане на машини. Част 1: Общи изисквания;
* БДС EN 50522:2010 – Заземяване на силови уредби, превишаващи 1kV променливо напрежение;
* IEEE St80:2013 - Guide for Safety in AC Substation Grounding.

**ИЗПЪЛНИТЕЛЯТ** следва да се съобрази с изискванията на Работния проект (**Приложение №18**), касаещи необходимия обем и вид **СРР** и засягащи специфичните условия на работа, както и със съществуващите съоръжения и такива, предвидени за строителство по утвърдени проекти, по които се работи на обекта. Строително ремонтните работи да се извършат, съгласно действащите български стандарти, нормативи, правилници и инструкции за безопасна работа и екологични норми.

Начина на приемане на строително ремонтните работи e описан в т. 3.5.

Проектната документация (**Приложение №18**) на CD ще бъде предоставена на кандидатите при извършване оглед на обекта, за което е необходимо да бъдат попълнени декларации за оглед и конфиденциалност.

**В хода на изпълнение на Обекта, ВЪЗЛОЖИТЕЛЯТ запазва правото си за промяна на обема и обхвата на всички видове работи**.

**3.4. Качествени изисквания към услугата, материали за изпълнение.**

За изпълнение на обекта ще се използват материали съгласно проекта, част от които са специфицирани в **Приложение №2** към заданието.

Влаганите материали на обекта трябва да бъдат в съответствие с приетите проектни решения, с необходимата здравина и дълготрайност необходими за целите, за които ще бъдат използвани. За всички вложени материали трябва да се представят спецификации, сертификати и декларации за съответствие на влаганите материали. *Всяко изделие трябва да е окомплектовано със сертификат.*

Предвидените в проекта строителни материали съответстват на изискванията на БДС и европейските стандарти. Кандидатите е необходимо да декларират, че ще спазват съответните стандарти за влаганите при изпълнение на **СРР**  материали /в **Приложение №9**/.

Всяка една доставка на крупни материали или оборудване **ИЗПЪЛНИТЕЛЯ** е длъжен предварително да съгласува с **Възложителя** и то в етапа на проучването за доставяне, а не след заявяването им.

**3.5. Контрол по изпълнението и критерии за приемане на извършената работа.**

- При стартиране на задачата **ВЪЗЛОЖИТЕЛЯТ** информира **ИЗПЪЛНИТЕЛЯ** за специфичните особенности на обекта и параметрите на строителната площадка;

**- ВЪЗЛОЖИТЕЛЯТ** има право да посещава площадката на **СРР** на обекта по всяко едно време, с цел контрол върху спазване на Работния проект и качеството на изпълнение. Контролът по изпълнение на **СРР** ще се осъществява от **ВЪЗЛОЖИТЕЛЯ** или от негов упълномощен представител (Инвеститорски контрол) и Проектант и се отнася за всички дейности, предмет на Договора;

**- Възложителят** има право да посещава производствената база по всяко едно време по време на производството на металните конструкции с цел контрол върху качеството /почистване, заваряване, боядисване и др./;

**- Възложителят** има право да изисква от **ИЗПЪЛНИТЕЛЯ** да бъде сглобен произволен тип секция с цел доказване точността на изпълнение и съответствието й с тези от проекта;

 - Стоманените конструкции ще пристигат на площадката на „Асарел-Медет” в насипен вид /грундирани, боядисани, опаковани/ и придружени с експедиционна бележка/опис за съдържанието на всеки курс/ и кантарна бележка от кантара на „Асарел-Медет” **като теглата не трябва да надвишават теглата по производствените чертежи;**

**- ВЪЗЛОЖИТЕЛЯТ** ще упражнява контрол върху дебелината на антикорозионното покритие на металните конструкции чрез електронен дебеломер;

**- ВъзложителяТ** ще упражнява контрол върху дебелината на стените на металните конструкции;

- Специалисти на **Възложителя** ще упражняват визуален контрол в процеса на изработката и след доставка на металните конструкции за качеството на изпълнение /материали, заваръчни шевове, технологични отвори, антикорозионно покритие и др./;

**- ИЗПЪЛНИТЕЛЯТ** е длъжен да представи дневник на заваръчните работи изпълнявани в производствената база за отделните типове елементи, придружен с протоколи за контрол на заваръчните шевове и сертификати за вложените материали /профили, листова ламарина, електроди, скрепителни елементи и др./;

**- ИЗПЪЛНИТЕЛЯТ** е длъжен да представи дневник на монтажните и заваръчни работи изпълнявани на обекта;

- Всяко изделие трябва да е окомплектовано със сертификат от работилница съгласно изискванията дадени в проектната документация и ПИПСМР, сертификати на всички вложени материали, сертификати и декларации на заварчиците, протоколи от безразрушителен контрол на заваръчните съединения, протокол от визуален оглед и механично измерване дебелината на заваръчните шевове, протокол за обезмасляване, протокол с постигната степен на блясък на метала вследствие на песъкоструене/дребоструене, протокол за положено запечатващо първично покритие, протокол от измерване на дебелината на грунда, протокол от измерване обща дебелина включително финишното покритие, номер на изделието и др.;

- Доставените от ИЗПЪЛНИТЕЛЯ материали, трябва да бъдат придружени със сертификати за качество;

- Доставената от ИЗПЪЛНИТЕЛЯ апаратура и оборудване, трябва да бъдат придружени със сертификати за качество, технически паспорт и гаранционна карта;

- При изпълнението на АКЗ да се спазват изискванията дадени в проектната документация;

**- ВЪЗЛОЖИТЕЛЯТ** ще осъществява контрол чрез геодезическа фирма на обемите изпълнени изкопно-насипни дейности, контури на насипната площи и др., и ще заплаща само обемите положени съгласно работния проект;

- Съгласно ЗУТ Чл. 170. (1) (Изм. - ДВ, бр. 65 от 2003 г.) всички обстоятелства, свързани с обекта, като предаване и приемане на строителната площадка, строителни и монтажни работи, подлежащи на закриване, междинни и заключителни актове за приемане и предаване на строителни и монтажни работи и други, се документират от представителите на страните по сключените договори;

**- ИЗПЪЛНИТЕЛЯТ** подсигурява технически ръководител, координатор по БЗР, координатор по управление на отпадъците и собствен геодезист, които ще контролират изпълнението на задачата;

- Предаването на извършените **СРР** се извършва с подписан от **ИЗПЪЛНИТЕЛ** и **ВЪЗЛОЖИТЕЛ** чрез упълномощени от тях представители двустранен констативен приемо-предавателен протокол, в който се описват подробно изпълнените видове работи и количества;

- Приемането на всеки етап от обекта ще се извършва от комисия в състав, определен от **ВЪЗЛОЖИТЕЛЯ**, в присъствие на техническия ръководител на **ИЗПЪЛНИТЕЛЯ**;

- Изпълненият обем **СРР**, подлежащи на заплащане ще се отчита и заплаща въз основа на следните документи:

* количествено-стойностна сметка (протокол за установяване и заплащане на извършените видове **СРР**) с натрупване от началото на изпълнението, подписана от представители на **ВЪЗЛОЖИТЕЛЯ** и **ИЗПЪЛНИТЕЛЯ**;
* подробна количествена сметка и екзекутивни чертежи с точни данни и размери на изпълнените работи към всеки протокол за установяване и заплащане на извършените видове **СРР**, подписана от представители на **ВЪЗЛОЖИТЕЛЯ**, **ИЗПЪЛНИТЕЛЯ** и ПРОЕКТАНТА на база приложени документи обезпечаващи качеството;
* протоколи за приемане на скрити работи (задължително придружени със снимков материал с обозначен мащаб) и други изискуеми документи по образци съгласно Наредба №3/31.07.2003 г. за съставяне на актове и протоколи по време на строителството и изискванията на ПИПСМР, заверени от **ВЪЗЛОЖИТЕЛЯ** и ПРОЕКТАНТА;
* декларация за съответствие (сертификат) на материалите, полуфабрикатите и изделията;
* анализи за единичните цени на изпълнените **СРР**, които не са определени в КСС, приложена към Договора;
* искане за плащане (сметка обр. 22);
* при непредставяне на някой от изредените документи не следва да бъде извършено разплащане на актуваните **СРР;**
* **ИЗПЪЛНИТЕЛЯТ** е длъжен да актува само, изцяло завършени на 100% и годни за приемане **СРР;**
* В срок от 7 (седем) работни дни след получаване на уведомителното писмо и документите за доказване и актуване на извършените **СРР,** **ВЪЗЛОЖИТЕЛЯТ** е длъжен да направи оглед на представените за приемане **СРР** и ги приеме (ако следва) или да разпореди поправянето им чрез мотивирано предписание, след което да направи необходимите корекции на документите и да ги подпише. За доказване приемането на етапа **СРР** се съставя двустранно подписан приемо-предавателен протокол;
* Разплащането на изпълнените работи ще се извършва по стойността на подписания протокол за установяване и заплащане на извършените видове **СРР** по условията на Договора;
* Качеството на изпълнените **СРР** и измерването им се извършва съгласно изискванията на Правила за изпълнение и приемане на **СРР** (ПИПСМР), изискванията на работния проект;
* Некачествено извършените работи извън нормативите на ПИПСМР и изискванията в работния проект не се заплащат от **ВЪЗЛОЖИТЕЛЯ**, поправят се или се разрушават за сметка на **ИЗПЪЛНИТЕЛЯ**, след съставяне на двустранен протокол за некачествено извършени работи.
* Всички обстоятелства, свързани с обекта, като предаване и приемане на строителната площадка, **СРР** подлежащи на закриване, междинни и заключителни актове за приемане и предаване на **СРР** и други, се документират от представителите на страните по сключените договори.

**3.6. Здраве и безопасност при работа и пожаробезопасност.**

При изпълнението на **СРР** стриктно да се спазват проекта по част: ПБЗ и действащи нормативни документи по осигуряване на здраве и безопасност при работа. Да се извършва оценка на риска и периодични контролни измервания на параметрите на факторите на средата свързани с оценката на риска. Да се извършва периодична поддръжка на съоръженията, свързани с изискванията по ЗБР и ПБ.

Стриктно да се спазват всички действащи нормативни документи по осигуряване на здраве и безопасност при работа и да се изпълняват предписанията в ПБЗ и на координаторите и инспекторите по ЗБР на **ВЪЗЛОЖИТЕЛЯ**.

Да се спазват Общите условия към договорите с изискванията за дейности, изпълнявани от външни партньори в контролираните от „Асарел Медет”АД територии, относно здраве и безопасност при работа, пожарна безопасност, опазване околната среда, пропускателен режим, сигурност и кадрово осигуряване.

**3.7. РПОИС.**

При изготвяне на своите оферти кандидатите следва да включат в тях разходи за изготвяне на РПОИС за обекта по части, обуславящи цялостното изпълнение на обекта. РПОИС се одобрява от **ВЪЗЛОЖИТЕЛЯ** и служи за стриктно спазване на ПБЗ и технологиите за изпълнение на **СРР**.

 ***Изпълнението на предвидените в Работния проект СРР ще стартира задължително и само след одобряването на РПОИС от страна на ВЪЗЛОЖИТЕЛЯ***.

***Изготвянето на РПОИС, с подробен план-график за изпълнение, да бъде съобразен с изготвения ПБЗ за обекта.***

**3.8. Управление на строителните отпадъци.**

Строителните отпадъци да се извозват на регламентираните сметища.

При сключване на договор с бъдещия **ИЗПЪЛНИТЕЛ**, същия ще трябва да представи всички изискуеми документи по Закона за управление на отпадъците и подзаконови нормативни актове, в това число работни листове за класификация на отпадъците, разрешение за събиране и оползотворяване, както и за транспорт на строителни отпадъци или договор с фирма притежаваща регистрационен документ за транспорт.

 **4. Технически спесификации.**

 **4.1. Месторазположение и функционални характеристики за обекта:**

Във връзка с предмета на услугата, към настоящата документация ВЪЗЛОЖИТЕЛЯТ прилага приложения, с които определя работните характеристики на очаквания обем и обхват на дейностите за реализиране на Обекта.

**4.2. Инвестиционните проекти за Обекта** представляват **Приложение №18** към настоящата документация, предоставят се на кандидатите на магнитен носител /1 брой диск/, а проектните части на хартиен носител се намират в отдел "Строителство", Управление №2 на "Асарел-Медет" АД. Същите са на разположение на всички кандидати, които ако желаят да се запознаят с тях, следва да направят предварителна заявка по телефоните, дадени за контакти, в срок до крайната дата, определена за представяне на офертите.

**4.3. Приложение №1 - „Техническа спецификация - Количествена сметка“** (извадка от работен проект), която следва да бъде остойностена от кандидатите на база техния професионален фирмен опит, и следвайки конюнктурата на пазара в строителния бранш в момента. При това трябва да бъдат спазвани законовата нормативна уредба, технически изисквания и условия в строителството и нормативните изисквания за опазване на околната среда. В единичните цени да бъдат отчетени инфлационни и други процеси, влияещи пряко върху формирането им, да бъдат интегрирани всички операции, гарантиращи качество на изпълнение като така оферираните цени ще остават твърди за целия период на строителство.

**4.4. Приложение №2 – „Техническа спесификация на основните строителни** **материали”,** които ще бъдат влагани при строителството на обекта. Приложената таблица също трябва да бъде остойностена и приложена в офертата.

**4.5. Справка за ценообразуващи параметри – Приложение №3,** при които ще се изготвят анализните цени на всички допълнително възникнали ивъзложенивидове работи и доставки извън **Приложение №2.**

**4.6.** **Приложение №5** – „**Пакет условия, свързани със срока за изпълнение на** **обекта“** и **Приложение №6** – **„Общ срок за изпълнение на услугата”.**

При попълването на тези приложения кандидатите да отчетат следната **етапност** при сроковете за реализация на **СРР:**

|  |  |  |  |
| --- | --- | --- | --- |
| **№** | **Етапи /междинни срокове в кал.дни/** | **Документи по образец** | **Важни дати** |
| 1. | Откриване на строителна площадка на обекта  | Протокол обр.2 | Датата на подписан акт обр.2 се счита за «**Начало»** на срок за изпълнение |
| 2. | Готовност за отпочване и период за мобилизация |  |  |
| 3. | Период на **СРР**  |  |  |
| 4. | Период за подготовка на екзекутиви и отстраняване на недоделки |  |  |
| 5. | Установяване годността на строежа за приемането му от комисия | Констативен акт – двустранен | Дата на подписване на констативен акт се счита «**Край**» на срок за изпълнение |

При разработката на тези приложения кандидатите да посочат:

* Срока за изпълнението на същинските **СРР –** при следните условия за организиране на работния режим:
* двусменен 16-часов работен ден ;
* непрекъснат работен режим /без прекъсване в почивни дни/ .

- ПЕРСОНАЛЪТ- брой технически и работнически състав, който ще бъде ангажиран за изпълнението на **СРР** на обекта при горепосочените работни условия;

- Краен срок за предаване на обекта ( като условна дата).

**ИЗПЪЛНИТЕЛЯТ** да даде срок за изпълнение на **СРР** за обекта в календарни дни за пълния обем по наличната проектна документация и КСС /**Приложение №1**/.

Всички срокове да бъдат посочени в **КАЛЕНДАРНИ ДНИ**.

**4.7. „Декларация за предложен гаранционен срок“ – Приложение №7 –**

Гаранционните срокове за СРР трябва да бъдат съгласно Наредба №2/31.07.2003г. за въвеждане в експлоатация на строежите в Р. България и минимални гаранционни срокове за изпълнени строителни и монтажни работи, съоръжения и строителни обекти, издадена от Министъра на регионалното развитие и благоустройството, обн. ДВ, бр.72/15.08.2003 г., изм. и доп. бр. 49 от 14.06.2005 г.

**4.8.** Кандидатите при разработване и подаване на офертите трябва задължително да декларират чрез подписване и подпечатване на декларация – Приложение №9, че задълбочено са проучили техническите спесификации, че ще спазват при реализиране на проектите посочените в тях стандарти, и че ще представят изискващите се доказателства, че техническото им решение, предложената от тях стока или услуга отговарят на:

1. Български стандарти или „еквивалентни” европейски, международни стандарти, или „еквивалентни” европейски технически одобрения или общи технически спесификации, или други еквивалентни технически еталони на европейски стандартизационни органи при реализирането на проекта;

2. Български стандарти, еквивалентни технически одобрения или спесификации, отнасящи се до изпълнение на строителството и до използваните материали, когато няма стандарти по предишната т.1;

Като доказателства за съответствие на техническите им предложения по техническите спесификации кандидатите ще представят техническо досие на производителя или протокол от изпитване, или сертификат, издаден от признат орган.

**4.9. „Проекто - договор за СРР“ – Приложение №10.** Това приложение няма да се попълва от кандидатите. Те само **парафират и подпечатват всяка страница** от предложената форма, с което удостоверяват, че са запознати и съгласни с всички клаузи по проектодоговора.

В случай че участникът има бележки или допълнения към проектодоговора, той ги представя отделно като свое приложение към офертата си, в плика с надпис „ТЕХНИЧЕСКО ПРЕДЛОЖЕНИЕ”. Бележки към проекто-договора НЯМА да се приемат в последващи етапи от проучването.

 **4.10. „Декларация за срок на валидност на предложението“ – Приложение №11. -** В това приложение участниците декларират срока на валидност на офертното предложение, който **не трябва да бъде по-малък от 120 календарни дни.** ВЪЗЛОЖИТЕЛЯТима право да поиска удължаване на валидността от класираните участници до датата на сключване на договор за изпълнение.

**4.11. „Декларация за подизпълнители“ – Приложение №13.**

В това приложение кандидатът посочва дали възнамерява да ползва или да не ползва подизпълнители, като в случай че ползва за тях се посочва:

1. Име и място на регистрация по ТЗ на фирмата.

2. По коя част от Подобекта ще работи подизпълнителя.

3. Да се приложат необходимите декларации за подизпълнителя.

4. Да се приложи декларация в свободен текст от подизпълнителя, че е запознат и дава своето писмено принципно съгласие да изпълни конкретната част. Ако подизпълнителя не е запознат с конкректната част за която ще бъде ползван, го отразява в своята декларация.

**Документи, които се представят от кандидатите за техни подизпълнители:**

- посочените по-горе две Декларации – първата по **Приложение № 13** и втората – в свободен текст от **Подизпълнителя;**

- Към V.2. Документи по ЧАСТ ПЪРВА «Техническо предложение»;

-Декларации по част ІІ.1.3 т.6., респ.т.8. /за чуждестранни лица/ по **Приложения образец № 12-2 и № 12-3**;

- Административни сведения за кандидата – адрес, телефон, факс, e-mail – по **Приложение образец №12-1**;

- Удостоверение за актуално състояние на кандидата;

- Справка за налична собствена строителна механизация иавтотранспорт / не е задължителна/;

- Копие от документ за регистрация в Централния професионален регистър на строителите /ЦПРС/

Оферентите трябва да знаят, че в договора с бъдещия ГЛАВЕН ИЗПЪЛНИТЕЛ ще има клауза, че той отговаря за работата на ПОДИЗПЪЛНИТЕЛИТЕ като за своя.

 **4.12**.Управление на строителните отпадъци - кандидатите при разработване и подаване на офертите трябва задължително да декларират чрез подписване и подпечатване на Декларация - **Приложение №16**, че при изпълнение **СРР** на обекта ще спазват действащата нормативна уредба и изискванията към строителната организация за управление на строителни отпадъци /СО/. Всички разходи свързани с управление на отпадъците да се предвидят от оферентите като интегрирани такива в отделните цени за видовете **СРР** по **Приложение № 1.**

***ЧАСТ ІІ. ИЗИСКВАНИЯ КЪМ КАНДИДАТИТЕ***

При изготвяне на предложението за участие в офертното проучване поканения кандидат следва да се придържа стриктно към обявените от **Възложителя** условия.

**1.Условия за участие.**

**1.1.** В процедурата може да участва всеки кандидат вписан в Централния професионален регистър на строителя с удостоверения за *първа група строежи от първа до пета категория и трета група строежи от първа до пета категория.*

- за наличие на вписване в ЦПРС кандидатите представят копие от удостоверението за вписване в посочената група и обхват на вписване и копие от контролен талон към удостоверението със срок на валидност на регистрацията към датата на представяне на офертата.

**1.2. Възложителят** има изискване за създаване на сдружение, когато участникът, определен за **ИЗПЪЛНИТЕЛ**, е обединение на физически и/или юридически лица. Новосъздаденото сдружение е обвързано от офертата, подадена от обединението.

**1.3. В процедурата не може да участва кандидат, който е:**

**(1)** лишен от правото да упражнява търговска дейност;

**(2)** осъден с влязла в сила присъда, освен ако е реабилитиран, за:

престъпление против финансовата, данъчната или осигурителната система, включително изпиране на пари; за подкуп по чл. 301-307 от Наказателния кодекс; участие в организирана престъпна група;

**(3)** осъден с влязла в сила присъда за престъпления против собствеността или стопанството;

**(4)** обявен в несъстоятелност или е в открито производство по обявяване в несъстоятелност;

**(5)** в производство по ликвидация или се намира в подобна процедура съгласно националните закони и подзаконови актове;

**(6)** лишен от правото да упражнява определена професия или дейност съгласно законодателството на държавата, в която е извършено нарушението;

**(7)** има парични задължения към държавата или към община по смисъла на чл.162, ал.2 от Данъчно-осигурителния процесуален кодекс, установени с влязъл в сила акт на компетентен орган, освен ако е допуснато разсрочване или отсрочване на задълженията, или парични задължения, свързани с плащането на вноски за социалното осигуряване или на данъци съгласно правните норми на държавата, в която кандидатът или участникът е установен.

**1.4.** Изискванията по т.1.3. (2), (3), (6) и (7) се отнасят за управителите или за членовете на управителните органи на кандидатите или участниците, а в случай че членове са юридически лица – за техните представители в съответния управителен орган.

**1.5.** Когато кандидатът или участникът предвижда участието на подизпълнители при изпълнение на поръчката, изискванията по т.3. и т.4. по-горе се прилагат и за подизпълнителите.

**1.6.** При подаване на заявлението за участие или офертата кандидатът или участникът удостоверява липсата на обстоятелствата по **т.1.3.** с **декларация.**

**1.7.** При подписване на договора за строителство участникът, определен за **ИЗПЪЛНИТЕЛ**, е длъжен да представи **документи от съответните компетентни органи** за удостоверяване липсата на горните обстоятелствата.

**1.8.** Не може да участва в процедура за възлагане на настоящата поръчка чуждестранно юридическо лице, за което в държавата, в която е установено, е налице някое от обстоятелствата по **т.1.3.** по-горе.

**Възложителят** има право да изиска от всеки кандидат или участник да докаже регистрацията си в някой от професионалните или търговски регистри на държавата, в която е установен, или да представи декларация или удостоверение за наличието на такава регистрация от компетентните органи съгласно националния му закон.

**2. Специфични изисквания към кандидатите.**

Кандидатите трябва да имат предвид при изготвяне на своето предложение и да дадат необходимата информация за специфичните условия на **Възложителя**, подробно описани в **Приложение №8**. *В това приложение не се нанасят конкретни цени.*

**Всички разходи, които предвиждат кандидатите, свързани с описаните специфични изисквания, временно строителство и други видове работи (ако има такива по тяхна преценка), да се декларират в Приложение №8 като по този начин се гарантира, че те могат да осигурят тези изисквания на Възложителя, като разходите за това трябва да се предвидят в отделните единични цени за видовете СРР в Приложение №1.**

**3. Оглед на строителната площадка.**

Извършването на оглед на обекта е задължително условие за участие в офертното проучване. Оферентите да представят декларация за оглед на строителната площадка (**Приложение №14**). По време огледа на обекта оферентите ще получат допълнителни пояснения и информация, които са важни за изготвяне на тяхното офертно предложение.

**Забележка:** На оферентите ще бъде осигурен достъп до обекта. Огледи на площадката могат да се правят всеки работен ден от 8,30 до 15,00ч. до датата, определена за представяне на офертите, след **задължително** предварително съгласуване за деня на посещението на телефоните за контакти.

***ЧАСТ ІII. ГАРАНЦИИ И ГАРАНЦИОННИ СРОКОВЕ.***

**1. Гаранция за „Добро изпълнение”.**

**1.1.** **ВЪЗЛОЖИТЕЛЯТ** ще удържа по 5% от всяко текущо плащане (актуване) на извършените работи по време на строителството като Гаранция за „Добро изпълнение”.

**1.2.** Освобождаване на Гаранцията за „Добро изпълнение”:

**1.1.1**. **ВЪЗЛОЖИТЕЛЯТ** освобождава задържаната сума като Гаранция за „Добро изпълнение”, без да дължи лихви за периода, през който същата законно е престояла при него, при следните условия:

- След завършването изпълнението на целия обект в 90-дневен срок от утвърждаване на окончателен предавателно-приемен протокол или получаване на разрешение за ползване за обекта.

**1.1.2.** За появилите се преди изтичане на гаранцията дефекти **ВЪЗЛОЖИТЕЛЯТ** уведомява писмено **ИЗПЪЛНИТЕЛЯ**.

- В срок от 7 (седем) дни от уведомлението, **ИЗПЪЛНИТЕЛЯ** се задължава да организира и започне отстраняването на появилите се дефекти, за своя сметка. Ако **ИЗПЪЛНИТЕЛЯТ** пропусне или откаже да стори това за периода на гаранционното обслужване претенциите на **ВЪЗЛОЖИТЕЛЯ** се удовлетворяват от удържаната гаранционна сума или от застраховката на кандидата.

**1.1.3**. Освобождаването на Гаранцията за „Добро Изпълнение” няма да освободи **ИЗПЪЛНИТЕЛЯ** от отговорността му по нормативно определените минимални гаранционни срокове съгласно „Наредба №2/31.07.2003г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти”.

**2. Гаранционни срокове.**

**2.1**. **ИЗПЪЛНИТЕЛЯТ** отстранява за своя сметка скритите недостатъци и появилите се впоследствие дефекти вследствие на некачествено изпълнени **СРР** в гаранционен срок, съгласно чл. 20, ал.4.,т.1. от „Наредба №2 за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти”.

**2.2**. Гаранционният срок започва да тече след предаване на Обекта от датата на утвърждаване на окончателен приемо-предавателен протокол или получаване на разрешение за ползване на обекта.

***ЧАСТ IV. СЪДЪРЖАНИЕ НА ОФЕРТНОТО ПРЕДЛОЖЕНИЕ***

**1.Общи условия.**

**1.1.** Всеки кандидат следва да представи само едно свое офертно предложение.

 **1.2.** Предложението трябва да е написано четливо, да няма механични и други явни поправки по него.

 **1.3.** Офертното предложение трябва да бъде съставено от две части – **Част първа** **"ТЕХНИЧЕСКО ПРЕДЛОЖЕНИЕ"** и **Част втора " ЦЕНОВО ПРЕДЛОЖЕНИЕ ".**

**2. ЧАСТ ПЪРВА „Техническо предложение”, в това число:**

 **2.1**. **Приложение №5** – Пакет условия, свързани със срока за изпълнение на обекта – **Приложение №6** – „Общ срок за изпълнение на обекта”, съгласно указанията в Част І, т.4.6.

 **2.2**. Декларация за предложен гаранционен срок – **Приложение №7.**

 **2.3**. **Приложение №8** – Справка-декларация за интегриране на специфичните изисквания в единичните цени при изготвяне на офертата, възможности за тяхното осигуряване и организиране на временно строителство за изпълнение на обекта.

 **2.4**. Декларация, надлежно оформена по **Приложение №9**.

 **2.5**. Проект на договор – **Приложение №10**.

 **2.6**. Декларация за срок на валидност на предложението – **Приложение №11**.

 **2.7**. Административни сведения за кандидата – адрес, телефон, факс, e-mail – по **Приложение № 12-1**.

 **2.8.** Декларации по част ІІ.1.3 т.6., вкл. и за чуждестранни лица, по **Приложения №12-2 и № 12-3**.

 **2.9.** Декларация за ползване или не на подизпълнители – **Приложение №13**, както и декларация от управителя на подизпълнителя, че дава своето предварителното съгласие за работа по определена част от Обекта, съгласно указанията в Част І, т. 4.11.

Документите, които се представят от кандидатите за техни подизпълнители са описани в Част І, т.4.11.

 **2.10**. Декларация за извършен оглед от страна на кандидата – **Приложение №14**.

 **2.11**. Декларация за конфиденциалност, която се подписва в два екземпляра. Единият екземпляр се подписва от представител на кандидат - **ИЗПЪЛНИТЕЛЯ** при получаване на Работния проект на CD от **ВЪЗЛОЖИТЕЛЯ** и остава при **ВЪЗЛОЖИТЕЛЯ**. Вторият екземпляр се подписва от Управителя/Изп.директор на кандидата и го прилага в офертата си – **Приложение №15**.

**2.12**. Декларация за спазване на условията за управление на строителните отпадъци генерирани по време на строителството - **Приложение №16.**

**2.13**. Договор за създаване на сдружение, когато участникът, определен за **ИЗПЪЛНИТЕЛ**, е обединение на физически и/или юридически лица, съгласно част ІІ.1., т.2.

**2.14**. Удостоверение за актуално състояние на кандидата, издадено най-много 6(шест) месеца, преди публикуване на поканата за настоящето офертно проучване в интернет страницата на „Асарел-Медет” АД..

**2.15**. Справка за фирмата към датата на подаване на офертата на наличния средносписъчен брой на работещите във фирмата кандидат, в т.ч. /брой квалифициран работнически и ИТР персонал/.

**2.16**. Справка за налична собствена строителна механизация и автотранспорт

**2.17**. Текстова информация за фирмата /презентация/ и автореференция.

**2.18**. Копие от документ за регистрация в Централния професионален регистър на строителите /ЦПРС/ – Удостоверение по част ІІ.1, т.1.

**2.19**. Копие от документ за наличие на системи за контрол:

Сертификати по ISO 9001:2015 за система за управление на качеството.Обхвата на сертификацията трябва да съответства на предмета на поръчката.

Сертификат ISO 14001:2015 за внедряване система за опазване на околната среда. Обхвата на сертификацията трябва да съответства на предмета на поръчката.

Сертификат ISO 45001:2018 за внедряване на система за здравето и безопасността при работа. Обхвата на сертификацията трябва да съответства на предмета на поръчката.

Сертификат ISO 50001:2018 за внедряване на система за управление на енергията. Обхвата на сертификацията трябва да съответства на предмета на поръчката.

**2.20**. Копие от документ за членства в професионални организации.

**2.21**. Копие от документ за застраховка за професионална отговорност по реда на чл. 171 ЗУТ.

**2.22**. Справка за изпълнени обекти от **подобен характер** през последните 3 /три/ години с пълно описание на предмета и посочване на цена, срок на изпълнение и данни за съответния Възложител.

**2.23**. Референции (издадени през последните 3 години) и референтен лист с адреси, телефонни номера и лица за контакти от други Възложители.

**2.24**. Доказателства за търговска репутация - Копия от удостоверения от банки /издадено през настоящата година/, Счетоводен баланс, Отчет за приходите и разходите. Информация за общия оборот и оборота /обема/ на строителството и услугите, извършени от оферента през последните 2 /две/ години. както и текущ междинен финансов отчет към последното тримесечие.

 **2.25.** Декларация относно изискванията на „Асарел Медет“ АД за съответствие с режим на наложени международни ограничителни мерки и мерки върху търговията – **Приложение №17.**

**ПОЯСНЕНИЕ:** Всички описани документи, съставящи „ЧАСТ ПЪРВА” при подаване на офертата се поставят в отделен по-малък запечатан непрозрачен плик с надпис „Техническо предложение”, който плик се поставя заедно с плика „Ценово предложение” в общ голям плик, оформен съгласно изискванията в част V „Оформяне и подготовка на предложението“ от настоящето Техническо задание.

**3. ЧАСТ ВТОРА „Ценово предложение”, в това число:**

**3.1**. Попълнени остойностени Технически спесификации **– Приложение №1** по приложените към документацията образци. Предложението трябва да бъде остойностено с отделни единични „твърди” цени за отделните позиции, включени в посочените приложения, които да останат такива за целия период на строителството, отчитайки инфлационни и др. процеси, влияещи пряко върху формирането им.

**3.1.1.** Техническа спесификация на основните стр. материали – **Приложение №2;**

**3.1.2**. Справка за ценообразуващи показатели – **Приложение №3**.

**3.2**. **Приложение №4** – предлагана цена и начин на плащане, което включва две части:

**3.2.1**. Обща офертна цена за услугата, която трябва да обхваща всички преки, допълнителни и специфични разходи за изпълнението;

**3.2.2**. Условия за разплащане – размер на аванса, ако има такъв и междинни плащания.

**3.3**. Вътрешнофирмен ценоразпис на използваната механизация, като в цената на машиносмяната се интегрират всички преки, допълнителни разходи и печалба /по образец на кандидата/.

**3.4**. Всички попълнени от кандидата приложения описани в горните точки от 1 до 3 – се представят на хартиен и електронен носител /CD диск/. Таблиците, разработени в Excel по формулярите – образец на **ВЪЗЛОЖИТЕЛЯ**.

**ПОЯСНЕНИЕ:** Всички описани документи, съставляващи „ЧАСТ ВТОРА” при подаване на офертата се поставят в отделен по-малък запечатан непрозрачен плик с надпис „Ценово предложение”, който плик се поставя заедно с друг малък непрозрачен плик с надпис „Техническо предложение” съдържащ другите документи към офертата в общ голям плик, оформен съгласно указанията в част V „Оформяне и подготовка на предложението“ от настоящето Техническо задание.

**4. Важни условия за участниците:**

**4.1**. В отделния малък плик „Ценово предложение” – поставят се само **Приложения №1, №2, №3 и №4** /на хартиен и електронен носител/ и вътрешнофирмения ценоразпис на мсм за ползване на механизация.

**4.2**. В отделен малък плик „Техническо предложение” се поставят всички изискуеми документи по т.2 от Част IV. „Съдържание на офертното предложение“ от настоящето Техническо задание.

**4.3**. Двата плика по т.1. и т.2 се поставят в общ голям плик.

**4.4.** При непредставяне на който и да е от указаните в Документацията документи или при непопълване на което и да е от приложенията по образец съгласно указанията за попълване, съответният участник ще бъде декласиран от по-нататъшно участие в процедурата.

**4.5**. Класирането на участниците в настоящата процедура и крайният избор на **ГЛАВЕН ИЗПЪЛНИТЕЛ** ще бъде извършено по утвърдена методика.

**5. Начин на плащане.**

Плащането на цената се извършва по условията на сключения договор:

- ежемесечно, в рамките на договорения срок удължен с един месец;

- в левове по банков път;

- след изготвяне на протокол за реално извършените на обекта СРР, проверен, приет и подписан от представител на **ВЪЗЛОЖИТЕЛЯ**.

***ЧАСТ V. ОФОРМЯНЕ И ПОДГОТОВКА НА ПРЕДЛОЖЕНИЕТО.***

Кандидатите в офертното проучване изготвят предложението си в един оригинален екземпляр.

Предложението на кандидата се поставят в голям непрозрачен плик, който се запечатва и надписва по следния начин:

 До Изпълнителния Директор на "Асарел-Медет" АД, 4500 гр. Панагюрище. Върху плика се поставя надпис:

ОФЕРТА за изпълнение на **СРР** на Обект: **„Рехабилитация на съществуващата система за електроснабдяване чрез въздушни линии в „Асарел Медет“АД, пл.Медет“**, Подобект: **„Етап I- Реконструкция на ЗРУ 6kVв подстанция „ЦРП“** и Забележка: ***„Да се отвори само в присъствието на определената за целта комисия!”***

Върху плика кандидатът поставя и надпис, съдържащ: фирма на кандидата, точен адрес за кореспонденция, телефон, факс и електронен адрес.

В големия външен плик се комплектоват: малък плик с надпис **„Ценово** **предложение”** и малък плик с надпис **„Техническо предложение”.**

Предложението, както и всички приложения към него, изготвени от кандидата следва да носят подписа на лицето, което го представлява по силата на съдебното решение за регистрация.

***ЧАСТ VІ. ПРЕДСТАВЯНЕ НА ПРЕДЛОЖЕНИЕТО.***

Офертата да се представи по един от следните начини:

1. В деловодството на Дружеството в непрозрачен запечатан плик, адресиран до Изпълнителния Директор на „Асарел - Медет” АД, 4500 гр. Панагюрище, с надпис:

ОФЕРТА за изпълнение на **СРР** на Обект: **„Рехабилитация на съществуващата система за електроснабдяване чрез въздушни линии в „Асарел Медет“АД, пл.Медет“,** Подобект: **„Етап I- Реконструкция на ЗРУ 6kVв подстанция „ЦРП“.**

2. По обикновена или куриерска поща, запечатани в плик, адресирани до (както в предишната точка) /валидно е и пощенско клеймо/.

 Предложения, получени след крайния срок за представяне, не се приемат. Не се приемат и предложения, представени в незапечатан или с нарушена цялост плик.

**Крайният срок за представяне на офертата е до 15.30 часа на 08.08.2024г.**

В периода на подготовка на офертата кандидатите могат да задават и в писмена форма уточняващи въпроси на лицето за връзка, посочено в поканата за оферта, но не по-късно от 3 (три) дни преди изтичане на крайния срок за предаване на офертите.

 **До изтичане на срока за подаване на предложенията всеки кандидат може да промени, допълни или оттегли предложението си.**

***ЧАСТ VІІ. РАЗГЛЕЖДАНЕ, ОЦЕНКА И КЛАСИРАНЕ НА ПРЕДЛОЖЕНИЯТА***

1. **Отваряне и разглеждане на предложенията.**

Отварянето и разглеждането на предложенията ще се извърши на закрито заседание в 10 (десет) дневен срок след крайната дата на предаване на предложенията в "Асарел-Медет" АД, гр. Панагюрище от комисия.

При отварянето на пликовете комисията прави преглед и проверява съответствието на предложенията с предварително обявените условия в Техническото задание спрямо:

**1.1.** Част IV, V и VІ.

 **1.2.** Проверка за пълнотата на представените документи по Част IV т.2 (Част ПЪРВА "ТЕХНИЧЕСКО ПРЕДЛОЖЕНИЕ"), начина на попълването на образците и формата, в която са представени всички други технически документи (извън образците).

**1.3.** При установено от комисията съответствие на документите от ТЕХНИЧЕСКИТЕ ПРЕДЛОЖЕНИЯ спрямо предварителните изисквания, фирмите продължават своето участие.

**1.4.** Ако при така направения преглед комисията констатира допуснати пропуски от някоя от фирмите в техническите им предложения, то съответната фирма автоматично се декласира от по-нататъшно участие, както предварително е обявено в Част IV, т. 4.4. и ценовата оферта не се отваря.

**2. Оценяване и класиране.**

 **2.1**. Класирането на предложенията се извършва по комплексна методика за оценка на предложенията съобразно одобрените критерии.

 **2.2.** Комисията оценява и класира кандидатите съгласно изискванията на политиката на Дружеството по оценка и подбор на доставчици на стоки и услуги:

 **2.2.1.** След като Комисията е приключила работата си по Част VІІ, т. 1, тя прави Техническа оценка по методика за оценка на предложенията и класиране на техническите предложения на участниците, допуснати до по-нататъшно участие.

**2.2.2.**Комисията пристъпва към отваряне на "ЦЕНОВИТЕ ПРЕДЛОЖЕНИЯ", прави преглед за пълнотата на попълването им спрямо съответните приложения - образци към офертната документация. Прави се сравнителна таблица и анализ на офертните ценови предложения.

При проверката за съответствие се съблюдават следните условия:

- При установено от комисията съответствие на документите от Ценовите предложения спрямо предварителните изисквания, фирмите продължават своето участие с оценка по комплексна методика.

- Ако при направения преглед комисията констатира допуснати пропуски от фирмите при представянето на ценовите им предложения, то съответната фирма автоматично се декласира от по-нататъшно участие, както предварително е обявено в Част IV т.4.

- Комисията прави „Финансова оценка” на Ценовите предложения на допуснатите фирми по определена методика на **ВЪЗЛОЖИТЕЛЯ** .

- Класирането по Методиката завършва с извършване на Комплексна оценка, въз основа на която в десетдневен срок след отваряне на предложенията Комисията класира по низходящ ред кандидатите в процедурата.

**3. Протокол за разглеждане, оценяване и класиране.**

Комисията съставя Протокол за разглеждане, оценяване и класиране на офертните предложения, който съдържа:

**3.1.** Състав на комисията;

**3.2.** Списък на подадените предложения;

**3.3.** Списък на предложенията, отстранени от процедурата;

**3.4.** Резултатите от разглеждането на отделните предложения;

**3.5.** Становища на участниците в комисията;

**3.6.** Класиране на предложенията.

Комисията приключва своята работа с подписването на този Протокол.

Протоколът с всички приложения към него и офертите на всички участници, се предават на Изпълнителният директор на "Асарел-Медет" АД за окончателно РЕШЕНИЕ относно избор на **ИЗПЪЛНИТЕЛ** на услугата.

**4. Обявяване на резултатите от проведената процедура.**

В срок от десет (10) дни от подписване на протокола за разглеждане на предложенията Изпълнителният Директор на "Асарел-Медет" АД, гр. Панагюрище като **ВЪЗЛОЖИТЕЛ** посочва в свое РЕШЕНИЕ кандидата, класиран на първо място и определя същия за **ИЗПЪЛНИТЕЛ** на обекта. Кандидатите се уведомяват писмено за резултатите от оценяването и решението на **ВЪЗЛОЖИТЕЛЯ** в пет (5) дневен срок след приключване на процедурата по избор на **ИЗПЪЛНИТЕЛ**.

 Всички материали от проведената процедура се съхраняват в "Технически архив" на дружеството.

***ЧАСТ VIII. СКЛЮЧВАНЕ НА ДОГОВОР.***

Договорът за изпълнение на **СРР** на обекта ще бъде сключен с кандидата, избран за **ИЗПЪЛНИТЕЛ**, в 15-дневен срок от решението на Изп.Директор за определянето му и срещу представени от страна на **ИЗПЪЛНИТЕЛЯ** документи по Част ІІ "Изисквания към кандидатите" от настоящата Документация.

При отказ на кандидата, определен за **ИЗПЪЛНИТЕЛ**, да сключи договор "Асарел-Медет" АД предлага договора да бъде сключен със следващия класиран кандидат.

Договорът не се сключва при съществена промяна в обстоятелствата, включително при невъзможност да се осигури финансиране за изпълнението на услугата по причини, които **ВЪЗЛОЖИТЕЛЯТ** не е могъл да предвиди.

 Обръщаме внимание, че създадения ред в дружеството за съхранение на офертите, прозрачност и принципност при тяхното разглеждане изключва възможността за влияние върху избора на изпълнител чрез корупция. Освен това при констатиране подобни опити, съответните длъжностни лица се освобождават дисциплинарно от работа, а договорите със съответните партньори се прекратяват.

Настоящето Техническо задание ще бъде публикувано в интернет страницата на „Асарел - Медет” АД.

За контакти: „Асарел – Медет” АД;

1. Инвеститорски контрол -Добрин Добрев, тел: 0357/60210 вътр.147, e-mail: dobrev@asarel.com ,

***ЧАСТ IX. ПРИЛОЖЕНИЯ.***

 **1.Приложение №1** – „Техническа спецификация – Количествена сметка“, извадка от работния проект;

**2.Приложение №2** - Техническа спесификация на основните материали, които ще бъдат влагани на обекта;

**3.Приложение №3** – Справка за ценообразуващи показатели;

**4.Приложение №4** – Предлагана обща офертна цена и начин за разплащане;

**5.Приложение №5** – Пакетът условия, свързани със срока за изпълнение – срокове и времетраене, план-график с начален и краен срок, справка за готовност за отпочване на работа;

**6.Приложение №6**– Общ срок за изпълнение;

**7.Приложение №7** – Декларация за предложен гаранционен срок;

 **8.Приложение №8** – Справка-декларация за интегриране на специфичните изисквания в единичните цени при изготвяне на офертата, възможности за тяхното осигуряване и организиране на временно строителство за изпълнение на обекта;

**9.Приложение №9** – Декларация за задълбочено проучване на техническите спесификации, за спазване на стандартите по техническите спесификации и задължение за представяне на доказателства за съответствие на вложените продукти или услуги със съответните стандарти;

 **10.Приложение №10** – Проекто-Договор за строителство;

 **11.Приложение №11** – Декларация за срок на валидност;

 **12.Приложения №12** – /12-1, 12-2 и 12-3/ – „Административни сведения” и Декларации за отсъствие на обстоятелства по част ІІ.1.3;

 **13.Приложение №13** – Образец на Декларация за Подизпълнители;

 **14.Приложение №14** – Декларация за оглед на площадката;

 **15.Приложение №15** – Образец на Декларация за конфиденциалност;

 **16.Приложение №16** – Декларация за управление на строителните отпадъци;

 **17.Приложение №17** – Декларация относно изискванията на „Асарел Медет“ АД за съответствие с режим на наложени международни ограничителни мерки и мерки върху търговията.

 **18.Приложение №18 -**  Проектна разработка за обекта на CD;

**ИЗГОТВИЛ : СЪГЛАСУВАЛИ:**

**Инв. Контрол:** **Р-л отдел “Строителство”:**

/Д.Добрев/ /инж.Здр.Кърпаров/

**Р-л отдел „ЕС, ЕЕ и И“:**

/инж.П.Дееничин/

**Р-л отдел “БЗР”:**

/инж.П.Дерменджиев/

**Р-л отдел “Екология”:**

/инж.М.Джиджинкова/

**Директор „РД“:**

/инж.Н.Минеков/

**Директор „ПД“:**

/инж.Ив.Чолаков/

**Прокурист:**

/Галя Костова/